Moontlik die beste dieselDie Mercedes Benz GLC. Fotos: Verskaf. Ek het onlangs in ŉ artikel gepraat van voertuie wat nie iets spesifiek beter doen as hul mededingers nie. Gelukkig het Mercedes-Benz nie daardie probleem met hul opgeknapte GLC nie. Kom ek verduidelik hoekom. Ontwerp Ek is nie ŉ voorstander van die vreemde koepee-sportnutsvoertuig-ontwerp nie. Ek sien nie die sin daarvan om die veelsydigheid in te boet ter wille van die ontwerp nie; maar sjoe, die GLC koepee in sy donker grys verf met sy allemintige 20 duim-bande is darem asemrowend mooi. Die nuwe LED-ligte voor en agter lyk ook briljant in die nag. Binneruim Verbasend genoeg is dit die meer konserwatiewe benadering in die binneruim wat my beïndruk. Daar is ŉ doodgewone spoedmeter en toereteller, ŉ aanraakskerm vir die inligtingstelsel met knoppies vir die klimaatbeheer, en dit werk fantasties. Ja, die koepee-ontwerp maak die agterruit bitter klein en belemmer sig in die truspieëltjie. Die leerafwerking is puik kwaliteit, nes ŉ mens verwag van Mercedes-Benz, en die bougehalte baie goed. Die Mercedes Benz GLC. Fotos: Verskaf. Enjin Sjoe… wat ŉ enjin. Viersilinderdieselenjins het die gawe om verskriklik grof te wees en hul kraglewering is amper nooit baie liniêr nie. Dit kom gewoonlik in een reusesprong iewers by 2 500 r/min. Dit is glad nie die geval met Mercedes se splinternuwe 300d-enjin nie. Die kragband voel 3 500 r/min breed van 1 500 tot 5 000 r/min. Vyfduisend in ŉ diesel! Die 300d bied 180 kW en 500 Nm. Mercedes-Benz maak aanspraak op ŉ brandstofverbruiksyfer van 5,9 ℓ/ 100 km. Ons het tydens die toets 8,2 gehandhaaf – maar dit is ŉ werklike syfer, en ons was nie baie sag op die GLC ná ons ontdek het watse goudmyn onder die kap skuil nie. Van 0 tot 100 km/h neem 6,5 sekondes en hy sal aanhou draf tot 231 km/h. Dit is 6,5 sekondes in ŉ diesel sportnuts… fantasties! Ritgehalte en padhouvermoë Die ritgehalte in die GLC is puik op mooi paaie, maar as die teer goor raak, begin die tamaai 20”-bande ŉ bietjie sukkel. Ek sal die Merc wel vergewe, want hy lyk fantasties met sy groot tekkies op. Die padhouvermoë is nog ŉ eureka-oomblik. Die GLC kan toer soos ŉ rustige gesinsmotor – maar sjoe, as jy hom in Sport Plus sit, klou hy soos ŉ neet, én sy enjin en ratkas se programmering verander die GLC in ŉ sportmotor. Die Mercedes Benz GLC. Fotos: Verskaf. Opsomming Ek moet hier eintlik vir Merc om verskoning vra. Ek het ŉ tydjie terug ŉ GLC 43 AMG gehad en dit was fantasties. Toe hulle nou vir my sê ŉ viersilinderdiesel is op pad toe dog ek… ai. Maar kom ek stel dit só: Die 300d in die GLC is moontlik die beste viersilinderdieselenjin wat ek al ooit gery het… punt. Dit is die eerste diesel wat ŉ paar persoonlikhede het, hy kan toer, maar as jy hom trap, gaan daar ŉ bom af wat die horison verorber sonder om jou hele salaris in brandstof in te sluk. Dis fantasties. Indien jy in die mark is, en die geld het, moet beslis nie die GLC miskyk nie. Ek sal wel die gewone GLC koop – nie die koepee nie en ŉ vrag vol geld bespaar, maar daar is mense wat die ontwerp verkies bó die praktiese. Die reeks lyk só: Die kompetisie lyk só: 5 jaar/100 000 km omvattende instandhoudingsplan 5 jaar/100 000 km omvattende instandhoudingsplan 3 jaar/100 000 km omvattende instandhoudingsplan 5 jaar/100 000 km omvattende instandhoudingsplan As ŉ mens na diesel kyk, het die GLC ŉ wye nis vir homself uitgekerf. Hy het beslis beter verrigting as al die viersilindervoertuie; die enigste een wat hom kan klop, is die M40d X4, wat jou baie meer uit die sak gaan jaag.